b'\n_START_ARTICLE_\nKoukkuniemen vanhainkoti\n_START_PARAGRAPH_\nKoukkuniemen vanhainkoti on Tampereella Lapinniemen kaupunginosassa sijaitseva Pohjoismaiden suurin vanhainkoti. Siell\xc3\xa4 toimii yhteens\xc3\xa4 35 osastoa, joista nelj\xc3\xa4 on dementiaosastoja. Kullakin osastolla on 19\xe2\x80\x9343 asukasta. Vanhainkoti tarjoaa tamperelaisille vanhuksille lyhyt- ja pitk\xc3\xa4aikaishoitoa sek\xc3\xa4 p\xc3\xa4iv\xc3\xa4keskustoimintaa. Asukaspaikkoja hoito- ja hoivaosastoilla on 997. Henkil\xc3\xb6kuntaa Koukkuniemen vanhainkodissa on 436._NEWLINE_Toukokuussa 2010 julkistettiin Tampereen kaupungin laaja suunnitelma vanhainkodin kehitt\xc3\xa4miseksi peruskorjauksin ja uudisrakennuksin. Aikomuksena on tehd\xc3\xa4 Koukkuniemen vanhainkodista vuoteen 2020 menness\xc3\xa4 kokonainen \xe2\x80\x9dvanhusten kaupunki\xe2\x80\x9d, jonne sijoitettaisiin 1\xc2\xa0200 vanhusta. Rakentamisen suunnitellaan etenev\xc3\xa4n sit\xc3\xa4 mukaa, kun kaupungilla on siihen varaa; kokonaiskustannuksiksi arvioitiin noin sata miljoonaa euroa.\n_START_SECTION_\nRakennukset\n_START_PARAGRAPH_\nSairaala, Koivula, Havula, Lehtel\xc3\xa4, Iltala, Urpula, Jukola, Varpula, Hallintorakennus, Ravintokeskus'